Kåre R. Aas

Kåre Reidar Aas (født 1955) er en norsk PR-rådgiver og tidligere diplomat. 

Han har vært politisk direktør i Utenriksdepartementet samt Norges ambassadør til USA,Dette er Norges nye ambassadør til USA, besøkt 6. april 2020 Afghanistan og Israel.ABCNyheter – DN: Fredag utnevner Norge sin første kvinnelige ambassadør til USA  (Publisert 3. april 2020, besøkt 14. januar 2021)Ambassadør Kåre R. Aas ny politisk direktør i UD, Utenriksdepartementet, 5. mai 2010.

Han er ansatt i PR-byrået Kruse Larsen.

 Bakgrunn 
Kåre Reidar Aas ble født 25. mai 1955 og vokste opp på Tøyen i Oslo. Familien bodde i en leid, liten leilighet og han beskriver økonomisk knapphet som en del av barndommen. 

Hans far hadde kommunistiske sympatier, og familien levde beskjedent. Som tenåring begynte han med limsniffing og alkoholbruk, noe han har fortalt var en del av ungdomstiden. Et vendepunkt kom etter ungdomsskolen, da han fikk tillatelse til å gjenta 9. klasse — en hendelse han selv omtaler som avgjørende for videre skolegang. Han tok likevel valget om å ta artium på Foss gymnas, før han studerte ved Universitetet i Oslo.

 Karriere 
Fra 2024 jobber han som strategisk rådgiver i kommunikasjons- og rådgivningsselskapet Kruse Larsen. 

Aas er utdannet cand.polit. og begynte i 1983 som aspirant i Utenriksdepartementet.«Aspiranter i UD», Aftenposten, 7. juni 1983, s. 14. Aas har vært stasjonert i Chile og i Genève. I 1996 ble han utnevnt til ministerråd ved Norges delegasjon til NATO i Brussel.Offisielt fra statsråd, regjeringen.no, 21. juni 1996. Fra 2003 til 2008 ledet han departementets sikkerhetspolitiske avdeling. I 2008 ble Aas utnevnt til ambassadør ved Norges ambassade i Kabul i Afghanistan,Offisielt fra statsråd 15. mai 2008, regjeringen.no. der han tjenestegjorde til han i 2010 ble politisk direktør i Utenriksdepartementet.  1. september 2013 etterfulgte han Wegger Chr. Strømmen som Norges ambassadør til USA. Stillingen ved Norges ambassade i Washington hadde han fram til 2020, da han tiltrådte som ambassadør ved Norges ambassade i Tel Aviv. Han sluttet i UD i 2023.

Kong Harald utnevnte i 2009 Aas til kommandør av Den Kongelige Norske Fortjenstorden «for embetsfortjeneste».Tildeling av ordener og medaljer: Søk i arkivet, kongehuset.no. I 2003 ble han utnevnt til kommandør av Finlands løves orden.«Fikk finske ordener», Aftenposten, 30. november 2003, s. 24.

I 2025 ga han ut boken Diplomati i en verden som brenner på Vigmostad & Bjørke.

 Referanser 

Kategori:Norske kommunikasjonsfolk
Kategori:Norske ambassadører
Kategori:Norges ambassadører til Afghanistan
Kategori:Norges ambassadører til USA
Kategori:Norges ambassadører til Israel
Kategori:Den Kongelige Norske Fortjenstorden
Kategori:Finlands løves orden
Kategori:Personer tilknyttet Kruse Larsen